cyanic-selkie/wikianc huggingface dataset:
वर्तमान साहित्‍य
शताब्दी कविता विशेषांक
बीसवीं शताब्दी की कविता पर केंद्रित 'शताब्दी कविता विशेषांक' इस पत्रिका के 'मई-जून 2000' अंक के रूप में प्रकाशित हुआ। इसके संपादक थे सुप्रसिद्ध कवि-समीक्षक लीलाधर मंडलोई तथा सहसंपादक थे गोबिन्द प्रसाद। इस वृहदाकार अंक में शताब्दी के कवि रूप में निराला को चुनकर उन पर केंद्रित बहुमुखी सामग्रियाँ दी गयी हैं। उसके बाद भारतेंदु पर केंद्रित आलेख के साथ-साथ प्रथम दलित कवि हीरा डोम की एकमात्र उपलब्ध सुप्रसिद्ध कविता 'अछूत की शिकायत' पर केंद्रित आलेख के बाद श्रीधर पाठक से लेकर कुंवर नारायण तक विभिन्न महत्वपूर्ण कवियों की चुनिंदा कविताओं पर केंद्रित आलेख संयोजित किये गये हैं। इसके अतिरिक्त आधुनिक काल की हिंदी कविता के विभिन्न आयामों एवं विभिन्न दौरों को विवेचित करने वाले अनेक आलेख समायोजित किये गये हैं। साथ ही सुभद्रा कुमारी चौहान एवं महादेवी वर्मा पर केंद्रित आलेखों के अतिरिक्त काव्यभाषा और भावबोध, लम्बी कविताओं की परंपरा, लोकप्रिय हिंदी कविता आदि के साथ 50 बरस की स्त्री कविता तथा दलित कविता आदि विषयों पर केंद्रित आलेख भी संयोजित हैं। इस महाविशेषांक के अंतिम अंश में 13 विद्वानों से की गयी बातचीत भी प्रस्तुत हैं।
शताब्दी नाटक विशेषांक
बीसवीं शताब्दी के हिन्दी साहित्य पर केन्द्रित महाविशेषांकों की शृंखला में चौथी कड़ी के रूप में 'शताब्दी नाटक विशेषांक' का प्रकाशन 'वर्तमान साहित्य' के वर्ष 17, संयुक्तांक 7-8 (जुलाई-अगस्त 2000) के रूप में हुआ। नाटक के विभिन्न आयामों पर केन्द्रित इस विशेषांक के संपादक थे अजीत पुष्कल एवं हरीशचन्द्र अग्रवाल। इस महत्त्वपूर्ण विशेषांक में नाटक तथा रंगमंच के विकास पर केन्द्रित विभिन्न विशेषज्ञों के आलेखों के साथ-साथ इप्टा आंदोलन और पृथ्वी थिएटर, जनम, नुक्कड़ नाटक आदि से सम्बद्ध आलेख भी संयोजित किये गये हैं। इसके अतिरिक्त राष्ट्रीय नाट्य विद्यालय एवं भारतेन्दु नाट्य अकादमी पर केंद्रित आलेखों के अतिरिक्त लोकनाट्य, रासलीला, रामलीला, नाचा, नौटंकी, विदेशिया शैली, इंद्रासनी, पुतुल कला आदि पर केंद्रित आलेख इसके वैशिष्ट्य में बहुआयामी गुणात्मक वृद्धि करते हैं। विभिन्न क्षेत्रों की रंगयात्रा पर केंद्रित आलेखों के अतिरिक्त 'परदे के पीछे' शीर्षक अनुभाग में रंगकर्म के विभिन्न आयामों को भी विवेचित किया गया है। बकौल संपादक "हमने कोशिश की है कि हमारा यह अंक रंगकर्मियों को उत्प्रेरित करे। रंगकर्म से जुड़े मुद्दों पर सामग्री देने की पहल की गई है।" अंतिम अंश में 'बतकही' शीर्षक के अंतर्गत नाटक एवं रंगमंच के अनेक विशेषज्ञों के साक्षात्कार भी प्रकाशित किये गये हैं।
बाङ्ला साहित्य : शताब्दी विशेषांक
'वर्तमान साहित्य' के शताब्दी साहित्य विशेषांकों की शृंखला में पाँचवी कड़ी के रूप में 'बाङ्ला साहित्य : शताब्दी विशेषांक' (बाङ्ला साहित्य के सौ बरस) का प्रकाशन वर्ष-17, अंक 9-10 (संयुक्तांक), सितंबर-अक्टूबर 2000 के रूप में हुआ। इसके संपादक थे डॉ॰ रामशंकर द्विवेदी। कुल 400 पृष्ठों के इस विशेषांक में 9 पृष्ठों के संपादकीय के बाद सर्वप्रथम बाङ्ला कहानी, उपन्यास, कविता एवं मंच-नाटक के सौ वर्षों के सर्वेक्षणपरक चार आलेख संपादक डॉ॰ रामशंकर द्विवेदी द्वारा लिखित हैं। इसके बाद उज्ज्वल कुमार मजूमदार लिखित 'बाङ्ला निबन्धों की साम्प्रतिक दशा' शीर्षक आलेख भी दिया गया है। इसके बाद अन्नदाशंकर राय, आशापूर्णा देवी एवं विमल कर से साक्षात्कार, समरेश वसु के आत्मकथ्य एवं विमल कर लिखित 'तरुण बंगाली कथाकारों की मानसिकता' शीर्षक समीक्षा आदि का समायोजन हुआ है। पुनः अनेक विशिष्ट कविताओं एवं कहानियों से संवलित इस विशेषांक में सुनील गंगोपाध्याय का आत्मकथांश, शीर्षेन्दु मुखोपाध्याय के उपन्यास 'चक्र' का आरंभिक अंश एवं 'जीवनानन्द समग्र' पर प्रभात कुमार दास द्वारा लिखित 16 पृष्ठों की समीक्षा भी सम्मिलित की गयी है।
शताब्दी सिनेमा विशेषांक
मुख्यतः बीसवीं शताब्दी के हिन्दी सिनेमा पर केंद्रित तथा अंशतः विश्व सिनेमा एवं कुछ अन्य भाषाओं के सिनेमा पर भी दृष्टिपात करने वाला 'वर्तमान साहित्य' का यह 'शताब्दी सिनेमा विशेषांक' (फरवरी-मार्च, 2002) सिनेमा पर केन्द्रित लेखन के क्षेत्र में बहुआयामी एवं बहुमूल्य सामग्री प्रस्तुत करता है। इस विशेषांक के अतिथि संपादक हैं मृत्युंजय। इसमें सर्वप्रथम 'दस्तावेज' खंड के अंतर्गत जॉर्ज बर्नार्ड शॉ, रामवृक्ष बेनीपुरी, मुल्कराज आनंद एवं बलराज साहनी के आलेख दिये गये हैं। इसके बाद विश्व सिनेमा के अंतर्गत आद्यंत प्रासंगिकता के आधार पर विश्व सिनेमा के सर्वश्रेष्ठ 12 फिल्मों का चयन कर उन पर टिप्पणी की गयी है। 'मूल्यांकन' खंड के अंतर्गत ए के हंगल, डॉ॰ चमनलाल एवं शरद रंजन शरद के आलेख दिये गये हैं जिनमें मुख्यतः हिन्दी सिनेमा की प्रवृत्तियों पर टिप्पणी की गयी है। इस विशेषांक के सर्वाधिक महत्त्वपूर्ण खंडों में एक है 'प्रक्रिया' खंड, जिसमें फिल्म निर्माण की प्रक्रिया से संबंधित पूरे दर्जनभर आलेख दिये गये हैं। सत्यजित राय से लेकर चेतन आनंद तक के द्वारा लिखे गये इन आलेखों में फिल्म निर्माण के संदर्भ में ऑफ स्क्रीन की बहुआयामी सामग्री प्रस्तुत हुई है। 'कालखंड' शीर्षक खंड के अंतर्गत दो आलेख हैं 'मूक युग गूंगा नहीं था' तथा 'अंतिम दशक की फिल्में... दर्शक का विद्रोह'। यह अंक सिनेमा के संदर्भ में अभिनेता-पक्ष की अपेक्षा निर्देशकीय पक्ष पर केंद्रित है। इसके 'व्यक्तित्व' शीर्षक समृद्ध खंड के अंतर्गत कुल 29 लेखों में आरंभिक समय से लेकर आधुनिक समय तक के कुल 20 निर्देशकों के कार्य एवं उपलब्धियों पर विभिन्न दृष्टियों से विचार किये गये हैं। 'पहलू' खंड के अंतर्गत सिनेमा के संदर्भ में स्त्री, दलित एवं अपराध विषय पर केंद्रित आलेख दिये गये हैं। 'गीत-संगीत' खंड के अंतर्गत सुप्रसिद्ध साहित्यकार विष्णु खरे, नन्दकिशोर नंदन, सुमनिका सेठी एवं आचार्य सारथी के आलेख प्रस्तुत किये गये हैं। 'कहानी' खंड के अंतर्गत दो आलेख हैं। इसके अतिरिक्त कमलेश्वर, मस्तराम कपूर, सागर सरहदी एवं वेद राही लिखित संस्मरण भी संकलित किये गये हैं। शताब्दी के विशिष्ट व्यक्तित्व के रूप में बलराज साहनी एवं नूरजहाँ पर केंद्रित आलेख दिये गये हैं। इस अंक में हिन्दी के अतिरिक्त भोजपुरी, मैथिली, हरियाणवी एवं विशेष खंड के रूप में असमिया सिनेमा पर केंद्रित आलेख भी समायोजित किये गये हैं। 'परिशिष्ट' के अंतर्गत दो सूचनात्मक आलेख हैं। प्रथम आलेख 'सदी की महत्त्वपूर्ण घटनाएँ' के अंतर्गत 7 जुलाई 1896 को लुमिये ब्रदर्स द्वारा मुंबई के वाटसन होटल में प्रदर्शित 'एराइवल ऑफ ए ट्रेन, दि सी बाथ' तथा 'लेडीज़ एंड सोल्जर्स ऑन व्हील्स' फिल्मों की सूचना से लेकर सन् 2000 तक की विशिष्ट सिनेमाई घटनाओं की सूचना प्रस्तुत की गयी है। इसी के अंत में 'स्टारडस्ट हीरो होंडा सहस्राब्दी पुरस्कार' के माध्यम से हिन्दी सिनेमा के क्षेत्र में आद्यंत मान्य सर्वोत्तम अभिनेता से लेकर सर्वोत्तम गायिका तक की सूची प्रस्तुत की गयी है। इस खंड के दूसरे आलेख 'साहित्यिक कृतियों पर बनी हिन्दी फिल्में' के अंतर्गत मूल साहित्यिक कृति का नाम, उस पर बनी फिल्म का नाम तथा उसके निर्देशक के नामों की सूची प्रस्तुत की गयी है।
शताब्दी आलोचना पर एकाग्र
'वर्तमान साहित्य' के विशेषांकों की शृंखला में मील का पत्थर है 'शताब्दी आलोचना पर एकाग्र' महाविशेषांक। इसमें इसके अतिथि सम्पादक अरविन्द त्रिपाठी की आलोचनात्मक अन्तर्दृष्टि एवं व्यवस्थापन क्षमता का उत्तम परिचय मिलता है। तीन खण्डों में प्रकाशित यह महाविशेषांक वस्तुतः इस पत्रिका के तीन अंकों की शृंखला है। 'वर्तमान साहित्य' के इस शताब्दी आलोचना विशेषांक के तीनों अंक इस पत्रिका के वर्ष-19, अंक-5,6 एवं 7 के रूप में क्रमशः मई, जून एवं जुलाई 2002 ई॰ में प्रकाशित हुए थे।
इस वृहदाकार आयोजन के प्रथम खण्ड में 'हिन्दी आलोचना के नवरत्न' के रूप में "आलोचकों के बीच से आलोचना-मूर्धन्यों की खोज करके उनके सम्यक् मूल्यांकन की कोशिश अपने समय में सक्रिय प्रतिष्ठित आलोचकों द्वारा की गई है।" इसी खण्ड में 'प्रमुख आलोचनात्मक और वैचारिक कृतियाँ' शीर्षक अनुभाग के अन्तर्गत ऐसी शीर्ष स्थानीय कृतियों की समीक्षाएँ प्रस्तुत की गयी हैं, "जिनके बिना आलोचना और विचार की दुनिया आज असंभव है। इन्हीं कृतियों से बीसवीं सदी की हिन्दी आलोचना का परिसर समृद्ध हुआ है।"
इसके द्वितीय खण्ड में 'विवाद और वाद' तथा 'संवाद' शीर्षक अनुभागों में 'ब्रजभाषा बनाम खड़ी बोली का विवाद', 'कथा में गाँव बनाम शहर की बहस' तथा आधुनिकता, मार्क्सवाद आदि से सम्बद्ध विषयों-मुद्दों से लेकर रचना, आलोचना के विभिन्न आयामों के साथ 'साहित्य में दलित विमर्श' तथा उत्तर आधुनिकता तक पर श्रेष्ठ आलोचकों-विचारकों के 48 आलेख संकलित किये गये हैं। सुप्रसिद्ध कवि-समीक्षक मदन कश्यप के शब्दों में "त्रिपाठी ने यहाँ गहरे संपादकीय विवेक का परिचय दिया है और महज इन कुछ आलेखों को इस तरह प्रस्तुत किया है कि सदी की आलोचना का पूरा चेहरा उभर कर आ जाए।" इसी खण्ड के 'मूल्यांकन' अनुभाग में 'छायावाद के पुरस्कर्ता : मुकुटधर पांडेय', रामचन्द्र शुक्ल, नलिन विलोचन शर्मा, नंददुलारे वाजपेयी, डॉ॰ नगेन्द्र, नेमिचन्द्र जैन, नामवर सिंह, देवीशंकर अवस्थी, मलयज तथा निर्मल वर्मा के मूल्यांकन के साथ-साथ 'सदी की नाट्यालोचना' एवं स्त्री आलोचना पर भी आलेख संयोजित किये गये हैं।
इस महाविशेषांक के तृतीय खण्ड में 'साक्षात्कार और वार्तालाप' शीर्षक के अन्तर्गत 18 प्रमुख आलोचकों-विचारकों से प्रखर वैचारिक मुद्दों पर बातचीत समायोजित हैं। इसके अतिरिक्त इसमें शिवदान सिंह चौहान द्वारा प्रदीप सक्सेना को लिखे गये छह पत्र एवं जगदीश गुप्त का एक पत्र भी संकलित हैं।
अन्य विशेषांक
शताब्दी साहित्य माला के महाविशेषांकों के बाद भी समयानुकूल आवश्यक मुद्दों एवं व्यक्तियों पर विभिन्न अंकों को केंद्रित कर उपयुक्त सामग्री प्रस्तुत करने का कार्य 'वर्तमान साहित्य' के द्वारा जारी रहा है। यशपाल पर केन्द्रित अंक (अक्टूबर-दिसंबर 2003, अतिथि संपादक- कुँवरपाल सिंह) तथा रांगेय राघव पर केंद्रित अंक (फरवरी-मार्च 2005, संपादक- कुँवरपाल सिंह, नमिता सिंह) आकार-प्रकार से महाविशेषांक ही थे। इसके अतिरिक्त भी सुभद्रा कुमारी चौहान पर केंद्रित अंक (अक्टूबर 2005, संपादक- कुँवरपाल सिंह, नमिता सिंह), जैनेन्द्र कुमार पर केंद्रित अंक (दिसंबर 2005, संपादक- कुँवरपाल सिंह, नमिता सिंह) से लेकर 'दुर्लभ साहित्य विशेषांक'-1,2 (वर्ष 31, अंक 8-9, अगस्त-सितंबर 2014 एवं अंक 10-11, अक्टूबर-नवंबर 2014, संपादक- विभूति नारायण राय, भारत भारद्वाज) तक के रूप में विभिन्न आयामों का समावेश इस पत्रिका के कलेवर में होते रहा है।
इन्हें भी देखें
== सन्दर्भ =kumarsabhavamakamala=
दुराल बूंगा-कफो०I, पौडी तहसील
दुराल बूंगा-कफो०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
निस्तापन
निस्तापन (calcination या calcining) की सही परिभाषा पर मतैक्य नहीं है। आईयूपीएसी के अनुसार, वायु या ऑक्सीजन की उपस्थिति में उच्च ताप तक गरम करना निस्तापन है। किन्तु वायु या आक्सीजन की सीमित उपस्थिति में किया जाने वाला उष्मा उपचार भी निस्तापन कहलाता है।
जूल्स विज्देनबोश्क
जूल्स विज्देनबोश्क (जन्म १९४१) सूरीनाम के एक राजनीतिज्ञ हैं। वे राष्ट्रीय लोकतांत्रिक दल के सदस्य हैं, जिसके पार १९८० के दशक में निरपेक्ष सत्ता थी। वे १९८७ से १९८८ तक प्रधानमंत्री रहे, जनवरी १९९१ से सितंबर १९९१ तक उप-राष्ट्रपति रहे और १९९६ से २००० तक राष्ट्रपति रहे। जूल्स विज्देनबोश्क ने ऐम्स्टर्डैम विश्वविद्यालय से राजनीति विज्ञान और व्यापारिक प्रशासन की शिक्षा ग्रहण की। इसके बाद वे ऐम्स्टर्डैम में कुछ वर्ष वकील भी रहे। सूरीनाम वापिस लौटने के बाद वे राजनीति में सक्रिय हुए।
फ्रीटाउन
फ्रीटाउन अफ्रीका के सियरा लियोन देश की राजधानी है।
उतयेंद्रम
उतयेंद्रम (Uthayendram) भारत के तमिल नाडु राज्य के वेल्लूर ज़िले में स्थित एक नगर है। यह पालार नदी के किनारे बसा हुआ है।
यूरोपा सड़क
यूरोपा सड़क, या यूरोपा रोड (Europa Road), ब्रिटिश शासित प्रवासी प्रदेश जिब्राल्टर में स्थित एक मुख्य सड़क है। यह ट्रफ़ैलगर कब्रिस्तान और ट्रफ़ैलगर सड़क के नजदीक से शुरू होती है और जिब्राल्टर के मध्य को इसके दक्षिणी सिरे पर स्थित यूरोपा पॉईंट के साथ जोड़ती है। अपने शुरुआती और अंतिम बिंदुओं के बीच यह जिब्राल्टर के कई महत्वपूर्ण स्थलों के पास से गुजरती है जैसे द रॉक होटल, जिब्राल्टर बोटेनिक गार्डन्स और इब्राहीम-अल-इब्राहिम मस्जिद।
यूरोपा पॉईंट पर भी जिब्राल्टर के कई महत्वपूर्ण स्थल हैं: डिपार्टमेंट ऑफ़ एड्युकेशन एण्ड ट्रेनिंग के अन्तर्गत आने वाले जिब्राल्टर ट्रेनिंग सेंटर और ब्लीक हाउस ट्रेनिंग इंस्टिट्यूट तथा जिब्राल्टर टूरिस्ट बोर्ड का सूचना केंद्र।
लोमे
लोमे अफ्रीका के टोगो देश की राजधानी है।
अंतरिक्ष विभाग
अंतरिक्ष विभाग भारत सरकार का एक विभाग है जो भारतीय अंतरिक्ष अभियानों के प्रबंधन से जुड़ा है। ये अंतरिक्ष की खोज से जुड़ी अनेक एजेंसियों और संस्थानों की भी देखरेख करता है।
बेलडांगा
बेलडांगा (Beldanga) भारत के पश्चिम बंगाल राज्य के मुर्शिदाबाद ज़िले में स्थित एक नगर है।
प्लाटर
हार्ड डिस्क प्लाटर या हार्ड डिस्क में लगी हुई धातु की थाल एलुमिनियम या शीशे जैसे सख्त धातु से बना वह गोल चक्र है जिसपर चुंबकीय पदार्थ का लेप लगाया गया होता है। यह हार्ड डिस्क ड्राइव में आंकड़ों को लम्बे समय के लिये सहेजने के काम आता है। यह गोल चक्र थाली या प्लेट जैसा दिखता है। हार्ड डिस्क में कई प्लेटें एक के ऊपर एक लगी होती हैं जो कि एक तकले कि धुरी पे टिकी होती हैं। एक प्लाटर पर दोनो तरफ आंकणों को लिखा जा सकता है। इसके लिए हर प्लाटर के लिये लिखने पढने वाली २ नोक (Read-Write Head) चाहिये, एक ऊपर कि तरफ और एक नीचे की तरफ। संगणक के शुरु होने पर ये प्लेटें घुमने लगती हैं। प्रति मिनट ये कितने चक्कर घुमती हैं यह हार्ड डिस्क के मॉडेल पर निर्भर करता है। ये प्लेटें लगभग ७२०० चक्र प्रति मिनट कि गति से घूम सकती हैं। प्लाटर पर आंकणों को विभिन्न पटरियों (ट्रैक), क्षेत्रों (सेक्टर) व बेलनाकार पटरियों (सिलिन्डर) में सहेजा जाता है।
रेखांकन
हर प्लाटर कि चुम्बकीय परत छोटे छोटे माइक्रो मीटर के आकार के चुम्बकिय खंडों में विभाजित होते हैं, जिन्हें सूचना कि एक बाइनरी इकाई को दर्शाने के लिए उपयोग किया जाता है। २००६ में प्लाटर पर एक चुम्बकिय खण्ड २००-२५० नैनोमीटर के चौडाई के आकार के होते थे जिसमें प्रति वर्ग इंच १०० अरब बिट आंकणे लिखे जा सकते थे।
चकिया चंदोपारा गाँव, हंडिया (इलाहाबाद)
चकिया चंदोपारा भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
बैठने की क्षमता
बैठने की क्षमता या बैठक क्षमता उन लोगों की संख्या है जो एक विशिष्ट स्थान पर बैठाए जा सकते हैं, यह उपलब्ध भौतिक स्थान और कानून द्वारा निर्धारित सीमाओं दोनों के संदर्भ में हैं। बैठने की क्षमता का उपयोग किसी भी चीज के विवरण में किया जा सकता है, ऑटोमोबाइल जिसमें दो लोग बैठते हैं, से लेकर एक स्टेडियम तक जिसमें सैकड़ों हजारों लोग बैठते हैं। दुनिया में सबसे बड़ा खेल स्थल, इंडियानापोलिस मोटर स्पीडवे में 235,000 से अधिक लोगों के लिए एक स्थायी बैठने की क्षमता है, और मैदान में बैठने की व्यवस्था भी है जिससे कुल क्षमता बढ़कर लगभग 400,000 हो जाती है।
लेखनाथ पौड्याल
लेखनाथ पौड्याल (सन् 1885 – 1966) नेपाली साहित्य के छन्दोबद्ध कवि एवम् परिष्कारवादी धारा के स्थापक थे। उनको आधुनिक युग के जन्मदाता, आध्यात्मिक पुनर्जागरण लानेवाले आध्यात्मिक मानवता वादी कवि के रुपमें नेपाली साहित्यमें माना जाता हैं।  १९५१ सालमें पौड्यालको कविशिरोमणि के उपाधि दिया गया।  उनके जन्म पोखरा के पासमें अर्घौ अर्चले में खस ब्राह्मण (बाहुन) परिवार में हुआ था।
वामनभाऊ
संतश्रेष्ठ वामनभाऊ महाराज (जन्म 1 जनवरी, 18 9, मृत्यु- 24 जनवरी, 1976) महाराष्ट्र के एक प्रसिद्ध मराठी संत और कीर्तन थे। संत वामनभाऊ महाराज एक अवतारी सिद्धपुरुष थे, जो एक बुद्धिमान संत थे। उन्होंने अपना पूरा जीवन वारकरी संप्रदाय को समर्पित कर दिया था। वामनभाऊ महाराज ने अध्यात्म से अठारह पगडंडियों के लोगों के बीच अच्छे विचार रखे. उन्होंने लोगों को एक आदमी के रूप में रहने और अपर्याप्त रीति-रिवाजों, झूठी परंपराओं और अंधविश्वासों को रोकने के लिए सिखाया। जितने भी लोगों ने अपने अनुभवों का अनुभव किया है, वे आज भी जीवित हैं, उनके शिष्य, कीर्तनकार, तलकरी, वारकरी, गहिनाथ गाड के कई शिष्य इस महात्मा की मृत्यु के लिए बिना किसी दायित्व के मौजूद हैं। एक ही समय में, राजनीतिक, सामाजिक और सभी तरह के जीवन के लाखों लोग। शो पर आते हैं.
पी एस वारियर
वैद्यरत्नम पन्नियिनपल्ली सनकुन्नी वार्यर ( P. S. Warrier ; 1869 - 1944) भारत के आयुर्वेदाचार्य थे। उन्होने आयुर्वैदिक चिकित्सा पद्धति के पुनर्जागरण का अभियान चलाया। उन्होंने आयुर्वेद की शिक्षा और औषधि निर्माण को आधुनिक, सेकुलर और वैज्ञानिक रूप दिया। आज केरल का सबसे बड़ा ब्रांड केरल-आयुर्वेद इन्हीं वैद्य पी.एस. वारियर की ही विरासत है।
परिचय
केरल के कालीकट शहर के निकट कोट्टक्कल कस्बे में 16 मार्च, 1869 को एक प्रतिष्ठित परिवार में पन्नियिन्पल्ली संकुन्नी वारियर का जन्म हुआ। इस परिवार के सदस्यों की चित्रकारी, संगीत व संस्कृत साहित्य में बहुत रूचि थी। संकुन्नी वारियर की माँ स्वयं भी संस्कृत तथा शास्त्रीय संगीत में पारंगत थीं। वारियर परिवार ने अपनी प्रतिष्ठा आयुर्वेदिक चिकित्सकों के रूप में अर्जित की थी। अपने घर के कलात्मक, धार्मिक और चिकित्सकीय वातावरण ने बालक संकुन्नी वारियर के मन पर स्थायी प्रभाव डाला। वारियर ने अपने समय के प्रतिष्ठित विद्वानों से संस्कृत सीखी। कोनथ अचुत्य वारियर से आयुर्वेद की आरम्भिक शिक्षा प्राप्त की और बाद में पारम्परिक गुरुकुल पद्धति में चार साल तक उस समय के प्रसिद्ध अष्टवैद्य कुट्टनचेरि वासुदेवनमूस के पास रहकर आयुर्वेद की उच्च शिक्षा प्राप्त की।
वारियर ने 20 वर्ष के आयु में अपनी आयुर्वेद की शिक्षा पूर्ण करके जब कोट्टक्कल में अपना चिकित्सालय आरम्भ किया तो उन्होंने अनुभव किया कि भारत में पश्चिमी चिकित्सा पद्धति बहुत तेज़ी से लोकप्रिय होती जा रही थी। जिज्ञासु होने के नाते वारियर इस नयी चिकित्सा प्रणाली के बारे में सीखने-जानने को बहुत उत्सुक थे किन्तु अंग्रेज़ी भाषा की अज्ञानता वारियर के लिए बहुत बड़ी बाधा थी। वारियर ने अपनी साधनों से निजी तौर पर अंग्रेज़ी सीखना शुरू किया और जल्दी ही इस भाषा में पारंगत हो गये। पश्चिमी चिकित्सा से उनका व्यक्तिगत साक्षात्कार तब हुआ जब अपनी आँखों की एक तकलीफ़ के लिए वारियर को एक सरकारी अस्पताल के सहायक सर्जन डॉ॰ वी. वर्गीज से परामर्श करने का अवसर मिला। उपचार पूरा होने पर डॉ॰ वी. वर्गीज ने वारियर को पश्चिमी चिकित्सा सिखाने की पेशकश की जिसे वारियर ने पूरी कृतज्ञता से स्वीकार किया और अगले तीन साल तक अस्पताल में प्रशिक्षण प्राप्त किया। अपने प्रशिक्षण में वारियर ने रोग के लक्षणों व निदान के तरीके, मरीज़ों को पश्चिमी दवाओं की खुराक व वितरण के तरीके, संज्ञाहरण (अनेस्थेसिया) देने की विधि और मामूली शल्य क्रिया जैसी विद्याएँ सीखीं। समकालीन वैद्यों से अलग हट कर एलोपैथी चिकित्सा पद्धति का भी अध्ययन करके वारियर ने अपने ज्ञान में स्वदेशी और पश्चिमी प्रणालियों को समा लिया, बावजूद इसके कि उनकी मुख्य दक्षता आयुर्वेद में थी। लेकिन पश्चिमी चिकित्सा-ज्ञान, विशेष रूप से शल्य चिकित्सा, शरीर-रचना विज्ञान और शरीर-विज्ञान ने उनके दृष्टिकोण को बहुत प्रभावित किया।
एक वैद्य के रूप में वारियर ने देखा कि उनके द्वारा तजवीज़ की गयी आयुर्वैदिक औषधियों का शुद्ध तथा उचित अनुपात में मिलना असम्भव था। उन्होंने समझ लिया कि उपचार और औषधियों के मानकीकरण के बग़ैर आयुर्वेद पद्धति बिलकुल नष्ट हो जाएगी। उन्हें लगा कि एलोपैथी दवाएँ जब नियत खुराक और टिकाऊ पैकिंग में मिल रही हैं और एलोपैथिक पद्धति उपचार की एक निश्चित प्रक्रिया अपना रही हो तो आयुर्वेद को भी अपने उपचार व औषधियों में पारदर्शिता अपनानी होगी। इसी के बाद वारियर ने आयुर्वेद के मानकीकरण के लिए सबसे पहले 1902 में कोट्टक्कल में औषधि निर्माण हेतु आर्य वैद्यशाला की स्थापना की जहाँ उनकी देखरेख में प्रामाणिक आयुर्वेदिक ग्रंथों के आधार पर दवाएँ बनायी जाने लगीं। अंग्रेज़ी दवाओं की भाँति ही पहली बार आर्य वैद्यशाला ने आयुर्वैदिक औषधियों को मानक खुराक व पैकिंग में लम्बे समय तक उपयोगी रहने योग्य बनाया। आयुर्वैदिक औषधियों ने निर्माण के क्षेत्र में यह एक बहुत बड़ा परिवर्तन था।
1907 में वारियर ने आयुर्वेद वैद्य समाजम की स्थापना की। इसके पीछे वारियर का उद्देश्य एलोपैथी और आयुर्वेद में सामंजस्य तलाशना था। एक विद्वान चिकित्सक के रूप में वारियर जानते थे कि आयुर्वेद को एलोपैथी के कुछ नवीनतम तरीकों को अपनाना होगा। एक आयुर्वेद चिकित्सक के रूप में वारियर अन्य वैद्यों को बेहतर प्रशिक्षण देना चाहते थे। वारियर ने आयुर्वेद वैद्य समाजम में ट्रावनकोर, कोचीन तथा मालाबार के आयुर्वेदिक चिकित्सकों को जोड़ा था। इसके 50 साल बाद इन्हीं क्षेत्रों का विलय कर आधुनिक केरल राज्य की रचना हुई। देखा जाए तो वारियर ने एक सम्पूर्ण केरल राज्य की कल्पना अपने समय के बहुत पहले कर ली थी। पी.एस. वारियर ने आयुर्वेद के प्रचलित ज्ञान के संहिताकरण और प्रसार के लिए आयुर्वेदिक दवाओं के उपयोग, खुराक और अन्य जानकारीको सूचीबद्ध स्वरूप में प्रकाशित किया ताकि कोई भी सामान्य व्यक्ति चिकित्सक के पर्चे के बिना दवाओं का प्रयोग करने में सक्षम हो सके। आम लोगों को आयुर्वेद से परिचित करने के लिए उन्होंने मलयालम में 'चिकित्सा समग्रहम्' नामक एक पुस्तक भी लिखी। इसी प्रकार वारियर ने अष्टांग हृदयम नमक पुस्तक का मलयालम संस्करण प्रकशित किया तथा अपने चचेरे भाई पी.वी. कृष्णा वारियर के साथ मिलकर आयुर्वेद के इतिहास पर मलयालम में एक पुस्तक तैयार की।
1917 में वारियर ने आयुर्वेद की प्रामाणिक शिक्षा के लिए आयुर्वेद पाठशाला की स्थापना की ताकि इस पारम्परिक शिक्षा को आधुनिक, सेकुलर तथा वैज्ञानिक बनाया जा सके। यह अपने समय का एक बड़ा क्रांतिकारी कदम था क्योंकि इस आयुर्वेद पाठशाला में धर्म, जाति, वर्ण भेद के बिना छात्रों को प्रवेश मिलना शुरू हुआ। कई विद्यार्थियों को छात्रवृति भी दी गयी। वारियर ने इस आयुर्वेद पाठशाला की स्थापना का केवल व्यय ही नहीं उठाया बल्कि इसमें चिकित्सा विज्ञान के नवीनतम विषयों को स्वयं पढ़ाने का काम भी किया। आधुनिक चिकित्सा विज्ञान के ऐनाटोमी तथा फ़िज़ियोलॅजी जैसे विषयों को आयुर्वेद पाठशाला में पढ़ाने के लिए उन्होंने अष्टांग शरीरम् तथा बृहत् शरीरम् नमक दो पुस्तकों की रचना भी की। आज यह आयुर्वेद पाठशाला वैद्यरत्नम पी.एस. वारियर शासकीय आयुर्वेद महाविद्यालय के नाम से कालीकट विश्वविद्यालय के साथ अंगीकृत है। आयुर्वेद में वैज्ञानिक दृष्टिकोण के प्रसार हेतु वारियर ने धन्वन्तरी नामक एक आयुर्वेद जर्नल का सम्पादन किया। उन्होंने आयुर्वेद को केवल व्यवसाय नहीं माना। उनका उद्देश्य इस गौरवपूर्ण ज्ञान, विद्या, शास्त्र को विलुप्त होने से बचाना और इस विलक्षण आयुर्विज्ञान का जीर्णोद्धार करना था। 1924 में उन्होंने एक धर्मार्थ चिकित्सालय की स्थापना की। इस आयुर्वेद चिकित्सालय में उन्होंने एलोपैथिक उपचार की व्यवस्था भी रखी थी। 1932 में भारत सरकार ने पी.एस. वारियर को वैद्यरत्नम की उपाधि से विभूषित किया। वारियर को आयुर्वेद औषधियों में प्रयुक्त विभिन्न जड़ी-बूटियों की शुद्धता के लिए उन्हें स्वयं उपजाने की व्यवस्था की। आज वैद्यशाला के बाग़ों में करीब एक हज़ार प्रकार की दुर्लभ जड़ी-बूटियाँ उगायी जाती हैं। आयुर्वेद किसी एक रोग का नहीं बल्कि रोगी का सर्वांगीण उपचार करता है। इसीलिए आयुर्वेद में इतने सारे नियम, संयम, आहार, विचार, ध्यान, धारणा पर ज़ोर दिया जाता है। एक उत्कृष्ट वैद्य होने के नाते 1932 में वारियर ने आर्य वैद्यशाला के प्रांगण में एक भव्य मंदिर का निर्माण किया जिससे रोगी अपनी शारीरिक पीड़ा और मानसिक उद्वेलन से ऊपर उठ सके। उस समय की सारी सामजिक रूढ़ियों को नकारते हुए इस मंदिर में हर धर्म, जाति, वर्ण के व्यक्ति को प्रवेश की स्वतन्त्रता थी। वारियर स्वयं संस्कृत के बड़े ज्ञाता थे। उन्हें साहित्य, कविता, नाटक तथा नृत्य में गहरी रुचि थी। 1909 में वारियर ने परम सिवा विलासम नाट्य मण्डली की स्थापना की। 1939 में इस नाट्य मण्डली को पी.एस.वी. नाट्य संघम में परिवर्तित कर दिया गया जो आज केरल का एक प्रमुख कथकली समूह है। 1933 में ही उन्होंने अपनी अपना सारा धन परिवार और कुटुम्ब को देने के बजाय आर्य वैद्यशाला को प्रदान कर दी। 1944 में पी.एस. वारियर का निधन हुआ।
गुरनासन्तोला, बाराकोट तहसील
गुरनासन्तोला, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
बाहरी कड़ियाँ
गुरनासन्तोला, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
करन अर्जुन
करन अर्जुन 1995 में बनी हिन्दी भाषा की नाटकीय एक्शन फ़िल्म है। इसमें सलमान खान, शाहरुख खान, राखी गुलज़ार, ममता कुलकर्णी, काजोल, अमरीश पुरी, आशिफ शेख और रंजीत मुख्य अभिनेता हैं। दिलवाले दुल्हनिया ले जायेंगे के बाद यह 1995 की सबसे ज्यादा कमाई करने वाली भारतीय फिल्म थी।
संक्षेप
गरीब दुर्गा (राखी) अपने दो बेटे, करन (सलमान खान) और अर्जुन (शाहरुख खान) के साथ गाँव में रहती है। दोनों के पिता गाँव के ठाकुर के बेटे के पुत्र हैं। उनके पिता के रिश्तेदार दुर्जन सिंह (अमरीश पुरी) ने उनके पिता को मार दिया। जब उनके दादा गुजर जाते हैं, तो दुर्जन सिंह पैतृक संपत्ति में उन्हें हिस्सा लेने से रोकने के लिये अपने सालों नहार (अर्जुन) और शमशेर (जैक गॉड) से करन और अर्जुन को भी मरवा देता है। दुर्गा को सदमा लगता है और वो काली माँ से अपने बेटों को वापिस लाने के लिये कहती है।
करन और अर्जुन तभी दोबारा पुनर्जन्म लेते हैं। अर्जुन का विजय के रूप में पुनर्जन्म होता है। वह अमीर लड़की सोनिया (काजोल) से प्यार करने लगता है। उसके पिता सक्सेना (रंजीत) दुर्जन सिंह के साथ गैर-कानूनी कार्य में लिप्त हैं और साथ ही उसकी शादी उसके बेटे सूरज (आशिफ शेख) से तय है। जबकि करन का पुनर्जन्म अजय के रूप में होता है जो सक्सेना के लिये काम करना शुरू कर देता है। करन और अर्जुन को अभी भी पिछले जन्मों में उनकी मौत के बारे में दुःस्वप्न आते है। सोनिया और सूरज की सगाई की पार्टी में विजय आता है और सूरज पर हमला करता है। अजय को विजय को मारने के लिए भेजा जाता है और दोनों में लड़ाई शुरू हो जाती है।
संगीत
फिल्म का संगीत राजेश रोशन ने दिया था और सभी गानों के बोल इन्दीवर ने लिखे थे।
जॉहन फेर्रियर
जॉहन फेर्रियर (जन्म १२ मई १९१९) १९७५ से १९८० तक सूरीनाम के राष्ट्रपति थे। वे उस देश की स्वतंत्रता से पहले के अंतिम राज्यपाल थे और नीदरलैंड से स्वतंत्रता मिलने के बाद देश के प्रथम राष्ट्रपति बने। १३ अगस्त १९८० के एक सैनिक तख्तापलट के बाद वे हटा दिए गए।
उनकी पुत्री कैथलीन क्रिश्चियन डेमोक्रेटिक अपील की ओर से नीदरलैंड की प्रतिनिधि सभा की सदस्य हैं।
भारत दर्शन
न्यूज़ीलैंड से प्रकाशित 'भारत-दर्शन ' इंटरनेट पर विश्व का पहला हिन्दी प्रकाशन था। इसके पश्चात भारत से दैनिक जागरण और तत्पश्चात वेबदुनिया इंटरनेट पर प्रकाशित हुए।
भारत दर्शन हिन्दी की एक ऑनलाइन वेब पत्रिका है। यह न्यूज़ीलैंड से प्रकाशित होने वाली एक हिन्दी साहित्यिक पत्रिका है और हिन्दी भाषा के प्रचार और प्रसार में प्रयासरत है। इसका ध्येय है उच्च स्तरीय साहित्य व लेखन को बढावा देना व लुप्त होती हुई हिन्दी विधाओं को जीवित रखना है।
पत्रिका की पृष्ठभूमि और इतिहास भारत-दर्शन का पहला मुद्रित अंक सितंबर 1996 में प्रकाशित हुआ था। पाठकों के असीम स्नेह के चलते इसी अंक का द्वितीय संस्करण अक्टूबर-नवम्बर 1996 प्रकाशित करना पड़ा था। इसके पहले अंक के द्वितीय संस्करण के समय ही इसका आईएसएसएन 1173-9843 ले लिया गया था। भारत-दर्शन का मुद्रण भी पारंपरिक‘ऑफसेट प्रिंटिंग’ न होकर ‘डिजिटल’ था। पहला अंक ए 5 के आकार का, ‘श्वेत-श्याम’ (Black on White) व 8 पृष्ठ का था।   इसके पश्चात पत्रिका द्विमासिक  के रूप में प्रकाशित होती रही। इसी बीच 1997 में पत्रिका का इंटरनेट संस्करण भी उपलब्ध करवाया दिया गया। लगभग 10 वर्षों तक भारत-दर्शन के दोनों संस्करण एक साथ चलते रहे। 2007 में इसका मुद्रित संस्करण स्थगित कर दिया गया और पूरी ऊर्जा के साथ इसका वेब प्रकाशन जारी रखा गया। यह पत्रिका इस समय इंटरनेट पर सर्वाधिक पढ़ी जाने वाली हिन्दी साहित्यिक पत्रिका है।
भारत-दर्शन कर्म में विश्वास रखता है और फल की इच्छा किए बिना, अपने नन्हें कदमों से लम्बे रास्ते पर निरंतर आगे बढ रहा है। यदि हिन्दी भाषा के विकास में हम किंचित भी कुछ कर पाए तो अपने प्रयास को सफल समझेंगे।
भारत संदेश
भारत संदेश संयुक्त राज्य अमेरिका से प्रकाशित होने वाली हिन्दी की एक पत्रिका है।
चाचान्दा
चाचान्दा (Chachanda) भारत के पश्चिम बंगाल राज्य के मुर्शिदाबाद ज़िले में स्थित एक नगर है।
डॉन प्रिमेरलो
डॉन प्रिमारोलो, बैरोनेस प्रिमेरलो, डीबीई. पीसी (जन्म 2 मई 1954) एक ब्रिटिश लेबर पार्टी के राजनेता हैं, जो 1987 से 2015 तक ब्रिस्टल साउथ के लिए संसद सदस्य थी, जब वह नीचे खड़ी थीं। वह जून 2009 से मई 2010 तक बच्चों, स्कूलों और परिवारों के विभाग में बच्चों, युवा लोगों और परिवारों के राज्य मंत्री और 2010 से हाउस ऑफ कॉमन्स के उपाध्यक्ष थे ।  उन्हें राजनीतिक सेवा के लिए 2014 जन्मदिन समारोह में डेम कमांडर ऑफ द ऑर्डर ऑफ द ब्रिटिश एम्पायर (डीबीई) नियुक्त किया गया था। उन्हें 2015 डिसॉल्यूशन ऑनर्स में एक जीवन पर्यंत के लिए नामांकित किया गया था।
शुरुआती ज़िंदगी और पेशा
लंदन में जन्मी, प्राइमारो का पालन-पोषण क्रॉले, वेस्ट ससेक्स में हुआ , जहां उन्होंने थॉमस बेनेट व्यापक स्कूल में पढ़ाई की । इसके बाद उन्होंने ब्रिस्टल पॉलिटेक्निक में एक मुनीम और कानूनी सचिव के रूप में अध्ययन किया।  लंदन लौटकर, 1973 में वह एक पूर्व लंदन लॉ सेंटर में कानूनी सचिव के रूप में कार्यरत लेबर पार्टी में शामिल हो गईं।
शादी करने के बाद, वह अपने बेटे को पालने के लिए ब्रिस्टल वापस चली गई। इसके बाद उन्होंने ब्रिस्टल पॉलिटेक्निक में सामाजिक विज्ञान की डिग्री के लिए अध्ययन किया, जहां उन्होंने बीए (ऑनर्स) प्राप्त की।  काम करते हुए, उन्होंने फिर ब्रिस्टल विश्वविद्यालय में अपनी पढ़ाई जारी रखी, जहाँ उन्होंने महिलाओं और आवास में पीएचडी शोध के लिए पंजीकरण कराया।  उन्होंने पीएचडी पूरी नहीं की, लेकिन 2016 में विश्वविद्यालय द्वारा उन्हें डॉक्टरेट की मानद उपाधि से सम्मानित किया गया।
उसके स्थानीय समुदाय में शामिल होने के कारण, प्राइमारो विभिन्न महिलाओं के समूहों से संबंधित था और वह विंडमिल मिलन फार्म के संस्थापक सदस्य, और एक स्कूल गवर्नर, परमाणु निरस्त्रीकरण अभियान में सक्रिय थी।
उनकी स्थानीय लेबर पार्टी में सक्रिय, 1985 में उन्हें एवन काउंटी काउंसिल के लिए चुना गया, जहाँ उन्होंने समान अवसर समिति के उपाध्यक्ष के रूप में काम किया।
संसदीय कैरियर
जिस समय वह पहली बार चुनी गईं थीं, प्राइमारो को कठिन बाईं ओर माना जाता था, लेकिन बाद में वे एक नई लेबर लॉयलिस्ट बन गईं, द गार्डियन के एंड्रयू रोथ ने कहा कि वह "रेड डॉन 'से बदलकर' रोजी पिंक 'हो गई हैं ' "; इस बदलाव के तहत, वह अभियान के लिए परमाणु निरस्त्रीकरण (सी एन डी) के समर्थन से स्थानांतरित हो गई, जिसके उदय ने मूल रूप से उसे राजनीति में ले लिया, ब्रिटेन के ट्राइडेंट परमाणु निवारक के नवीनीकरण के लिए मतदान किया।
बेंच
प्राइमारो ने निम्नलिखित पद धारण किए हैं:
1991 में पहले खाड़ी युद्ध के खिलाफ अभियान चलाने के बावजूद, उन्होंने 2003 में इराक युद्ध के पक्ष में मतदान किया और इसके बाद हुए आक्रमण की किसी भी जांच के खिलाफ।  अन्य 'प्रमुख मुद्दों' पर (जैसा कि वेववर्कफॉर यू द्वारा वर्णित है), उसने आईडी कार्ड के पक्ष में मतदान किया है और विश्वविद्यालय ट्यूशन फीस में वृद्धि की है।
पेमास्टर जनरल के रूप में, टैक्स क्रेडिट सिस्टम के प्रशासन के लिए जिम्मेदार था, जो एक ऐसी प्रणाली थी जिसने लाखों बच्चों को गरीबी से बाहर निकालने में योगदान दिया था। हालांकि, इस प्रणाली के प्रशासन को कुछ आलोचनाएं मिलीं, जिनमें आरोप लगाया गया कि परिणामस्वरूप कुछ परिवारों को कम अच्छी तरह से छोड़ दिया गया था।  2003 में, एक ट्रेजरी सेलेक्ट कमेटी मेंबर ने उस पर "उसके [विभाग] से नियंत्रण खोने" का आरोप लगाया, बाद यह पता चला कि प्राइमारो के दायरे में अंतर्देशीय राजस्व भवनों को टैक्स-हेवेन कंपनियों को बेचा गया था।  यह कुछ ही समय बाद आया जब उसने "जोर दिया ... बाल कर योजना एक 'सफलता' थी, बावजूद अंतर्देशीय राजस्व कर्मचारी उस दबाव के विरोध में बाहर चल रहे थे जिसके तहत उन्हें रखा गया था।  वह विवादास्पद IR35 कर नियमों को पेश करने के लिए भी जिम्मेदार था, जिन्हें रोजगार के समान दर पर "प्रच्छन्न रोजगार" कर के लिए तैयार किया गया था।  यह उपाय विवादास्पद था क्योंकि इसे कुछ अनुचित द्वारा देखा गया था।   प्राइमारो, कार्यालय के 200 साल के इतिहास में सबसे लंबे समय तक सेवा देने वाले पेमास्टर जनरल भी थे।  मार्च 1998 में द्वारा इसकी स्थापना पर प्रिमेरलो को आचार संहिता समूह का अध्यक्ष नामित किया गया था।
2005 में, पीएम टोनी ब्लेयर को संसदीय लोकपाल की एक रिपोर्ट के बाद माफी मांगने के लिए मजबूर किया गया था कि प्राइमारो संसद को सटीक जानकारी देने में विफल रहा थी। प्राइमारो ने उसी समय स्वीकार किया कि वह "समस्याओं की सीमा के बारे में" पूरी तरह से अवगत थी।
सार्वजनिक स्वास्थ्य राज्य मंत्री के रूप में वह तंबाकू, मोटापा, ड्रग्स और यौन स्वास्थ्य के साथ-साथ अंतरराष्ट्रीय व्यापार, फार्मेसी और अनुसंधान और विकास जैसे क्षेत्रों सहित स्वास्थ्य सुधार और स्वास्थ्य सुरक्षा के मुद्दों के लिए जिम्मेदार थीं।
5 जून 2009 को प्रिमरोज़ को स्थानांतरित कर दिया गया, इस बार बच्चों, स्कूलों और परिवारों के विभाग में बच्चों, युवा लोगों और परिवारों के राज्य मंत्री के रूप में बेवर्ली ह्यूजेस को सफलता मिली । इसने उसे कैबिनेट में उपस्थित होने का अधिकार दिया जब उसकी जिम्मेदारियां एजेंडे में थीं।
पूर्व प्रधानमंत्री टोनी ब्लेयर ने अपनी आत्मकथा ए जर्नी में खुलासा करते हुए कहा कि उन्हें "सरकार के लिए सही" नहीं था, लेकिन उन्हें नौकरी देनी पड़ी, क्योंकि उन्हें गॉर्डन ब्राउन की एक कुंजी थी सहयोगी दलों; और राजनीतिक टिप्पणीकार डैनी फ़िन्केलस्टीन ने तर्क दिया कि वह "लेबर के सबसे बुरे मंत्री" के शीर्षक के लिए "दावेदार नंबर 1" था। जोनाथन पॉवेल, ब्लेयर के चीफ ऑफ स्टॉफ के रूप में रिपोर्ट किया जाता है, "हमने डॉन प्राइमारो को लगभग दस बार निकाल दिया।  और हर बार गॉर्डन (ब्राउन) ने जोर देकर कहा कि हम उसे वापस लाएँ। "
डिप्टी स्पीकर
मई 2010 में लेबर के विरोध में प्रवेश करने पर प्राइमरो शैडो कैबिनेट फॉर चिल्ड्रेन मिनिस्टर फॉर चिल्ड्रेन में शामिल हो गई। जून 2010 में वह हाउस ऑफ कॉमन्स की उपाध्यक्ष बनीं।  नवंबर 2011 में उसने अगले आम चुनाव में संसद से नीचे खड़े होने के अपने इरादे की घोषणा की।
व्यक्तिगत जीवन
प्रिमेरलो ने 1990 में ब्रिस्टल में सामंजस्य के क्षेत्रीय सचिव इयान डुकाट से शादी की। 13 मई 2007 को, यह आरोप लगाया गया था कि जॉन रीड ने संसद में अपने शुरुआती वर्षों के दौरान "प्राइमारो का यौन उत्पीड़न किया"।
स्क्रीनशॉट
एक स्क्रीनशॉट, जिसे स्क्रीन कैप्चर या स्क्रीन ग्रैब के रूप में भी जाना जाता है, एक डिजिटल छवि है जो कंप्यूटर डिस्प्ले की सामग्री को दिखाती है। एक स्क्रीनशॉट ऑपरेटिंग सिस्टम या सॉफ्टवेयर द्वारा बनाया जाता है जो डिस्प्ले को पावर देने वाले डिवाइस पर चलता है। उपयोगकर्ता कभी-कभी भ्रम के कारण या आर्कन बटन संयोजनों का उपयोग करने में कठिनाई के कारण अपने डिस्प्ले की तस्वीरें लेते हैं।
डिजिटल तकनीक
पहला स्क्रीनशॉट 1960 के आसपास पहले इंटरैक्टिव कंप्यूटरों के साथ बनाया गया था। 1980 के दशक के दौरान, कंप्यूटर ऑपरेटिंग सिस्टम ने स्क्रीनशॉट को कैप्चर करने के लिए सार्वभौमिक रूप से अंतर्निहित कार्यक्षमता नहीं बनाई थी। कभी-कभी केवल-पाठ स्क्रीन को एक पाठ फ़ाइल में डंप किया जा सकता है, लेकिन परिणाम केवल स्क्रीन की सामग्री को कैप्चर करेगा, न कि उपस्थिति, और न ही ग्राफिक्स स्क्रीन इस तरह से संरक्षित थे। कुछ प्रणालियों में एक बीएसएवी कमांड था जिसका उपयोग मेमोरी के उस क्षेत्र पर कब्जा करने के लिए किया जा सकता है जहां स्क्रीन डेटा संग्रहीत किया गया था, लेकिन इसके लिए एक बेसिक प्रांप्ट की आवश्यकता थी। समग्र वीडियो आउटपुट के साथ सिस्टम एक वीसीआर से जुड़ा हो सकता है, और इस तरह से पूरे स्क्रिनस्टैंट्स संरक्षित हैं।
अधिकांश स्क्रीनशॉट रेखापुंज चित्र हैं, लेकिन कुछ वेक्टर-आधारित जीयूआई वातावरण जैसे काहिरा वेक्टर स्क्रीनशॉट उत्पन्न करने में सक्षम हैं।
फोटोग्राफिक तकनीक
स्क्रीनशॉट किट मानक (फिल्म) कैमरों के लिए उपलब्ध थे, जिसमें स्क्रीन और कैमरा लेंस के बीच संलग्न करने के लिए एक लंबा एंटीरफ्लेक्टिव हुड शामिल था, साथ ही कैमरे के लिए एक क्लोजअप लेंस भी था। पोलरॉइड फिल्म स्क्रीनशॉट कैप्चर करने के लिए लोकप्रिय थी, क्योंकि तात्कालिक परिणाम और पोलारोड कैमरों की निकट-केंद्रित क्षमता के कारण। 1988 में, Polaroid ने 9.2 × 7.3 छवि आकार वाली स्पेक्ट्रा फिल्म को CRT स्क्रीन के 4: 3 पहलू अनुपात के अधिक अनुकूल बनाया।
विंडोज
विंडोज पर, PrtScr दबाने से पूरे डेस्कटॉप का एक स्क्रीनशॉट कैप्चर होता है, जबकि Alt + PrtScr केवल सक्रिय विंडो को कैप्चर करता है। कैप्चर किए गए स्क्रीनशॉट में माउस पॉइंटर शामिल नहीं है। विंडोज इन कैप्चर किए गए स्क्रीनशॉट को क्लिपबोर्ड में रखता है, जिसका अर्थ है कि एक अतिरिक्त प्रोग्राम को उन्हें क्लिपबोर्ड से पुनर्प्राप्त करने की आवश्यकता है। विंडोज 8.0 के साथ शुरू, हालांकि, विंडो + PrtScr या विंडो + वॉल्यूम तुरंत एक स्क्रीनशॉट "चित्र" लाइब्रेरी में "स्क्रीनशॉट" फ़ोल्डर में सहेजता है। सभी स्क्रीनशॉट PNG फ़ाइलों के रूप में सहेजे गए हैं। नोट: कुछ नोटबुक्स पर आपको Fn को पकड़ना है और फिर PrtScr दबाएं।
इस विधि द्वारा कब्जा किए जा सकने वाले अपवाद हैं। उदाहरण के लिए, हार्डवेयर ओवरले में सामग्री कैप्चर नहीं की जाती है। इसमें वीडियो छवियां शामिल हैं जो विंडोज मीडिया प्लेयर 10 या पहले का खेल है। इस तरह, वीडियो गेम की स्क्रीन पर कब्जा करने के लिए विशेष सॉफ्टवेयर की आवश्यकता हो सकती है।
कॉपीराइट समस्याएं
कुछ कंपनियों का मानना है कि स्क्रीनशॉट का उपयोग उनके कार्यक्रम पर कॉपीराइट का उल्लंघन है, क्योंकि यह विगेट्स और सॉफ्टवेयर के लिए बनाई गई अन्य कला का एक व्युत्पन्न कार्य है। कॉपीराइट के बावजूद, स्क्रीनशॉट अभी भी कानूनी रूप से यू.एस. में उचित उपयोग के सिद्धांत या अन्य देशों में उचित व्यवहार और इसी तरह के कानूनों के तहत इस्तेमाल किया जा सकता है।
गीत-पहल
गीत-पहल हिन्दी की एक ऑनलाइन वेब पत्रिका है।
दिवल्ड लगा अयाल-पै०२, पौडी तहसील
दिवल्ड लगा अयाल-पै०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
अचार बनाना
अचार बनाना, जिसे ब्राइनिंग या डिब्बाबंदी के नाम से भी जाना जाता है, लैक्टिक एसिड बनाने के लिए, या खाद्य पदार्थ को किसी अम्लीय घोल, सामान्यतः सिरका (एसेटिक एसिड) में मसाले लगाकर संग्रहीत करने के लिए लवण (नमक और पानी का घोल) में वातनिरपेक्ष किण्वन द्वारा खाद्य पदार्थ संरक्षित करने की एक प्रक्रिया है। इस प्रक्रिया के बाद तैयार होने वाले खद्य पदार्थ को अचार कहा जाता है। इस प्रक्रिया से खाद्य पदार्थ का स्वाद नमकीन या खट्टा हो जाता है। दक्षिण एशिया में, खाद्य तेलों का उपयोग सिरका के साथ अचार बनाने के माध्यम के रूप में किया जाता है।
एक और ख़ास विशेषता यह है कि इसका pH, 4.6 से कम होता है, जो अधिकांश बैक्टीरिया को मारने के लिए पर्याप्त है। अचार बनाकर विकारी खाद्य पदार्थों को भी महीनों तक संरक्षित किया जा सकता है। सुक्ष्मजीवीरोधी जड़ी बूटियों और मसालें, जैसे सरसों के बीज, लहसुन दालचीनी या लौंग अक्सर लिलाए जाते हैं। अगर खाद्य पदार्थ में पर्याप्त नमी हो, तो अचार बनाने का लवण केवल सूखा नमक मिलाकर बनाया जा सकता है। उदाहरण के लिए, गोभी और कोरियाई किमची अतिरिक्त पानी से सब्जियों को बाहर निकालकर उनमें नमक लगाकर बनाया जाता है। लैक्टिक एसिड बैक्टीरिया से, कमरे के तापमान पर प्राकृतिक किण्वन आवश्यक अम्लता का निर्माण करता है। अन्य अचार सिरका में सब्जियों को रखकर बनाए जाते हैं। डिब्बाबंदी प्रक्रिया के विपरीत, अचार बनाने (जिसमें किण्वन शामिल है) के लिए सील किए जाने से पहले खाद्य पदार्थ को को पूरी तरह से रोगाणुहीन करने की आवश्यकता नहीं होती है। घोल की अम्लता या लवणता, किण्वन का तापमान और ऑक्सीजन का बहिष्करण जिस पर सूक्ष्मजीव हावी होते हैं, उत्पाद के स्वाद को निर्धारित करती है।
जब दोनों नमक एकाग्रता और तापमान कम होते हैं, तब लियोकोंस्टोक मेसेंट्रोइड्स हावी होते हैं, जो अम्ल, अल्कोहल और एरोम यैगिकों का मिश्रण बनाते हैं। उच्च तापमान में लैक्टोबैसिलस प्लैंटरम हावी होते हैं, जो मुख्य रूप से लैक्टिक एसिड बनाते हैं। कई अचार लियोकोंस्टोक से शुरू करके अधिक अम्लता होने पर लैक्टोबैसिलस में बदल जाते हैं।
इतिहास
यद्यपि इस प्रक्रिया का आविष्कार खाद्य पदार्थों के संरक्षण के लिए किया गया था, लेकिन लोग अचार इसके स्वाद का आनंद लेने के लिए भी खाते हैं। बैक्टीरिया द्वारा निर्मित बी विटामिन की उपस्थिति के कारण अचार खाद्य पदार्थों के पोषण को भी बढ़ाता है।
अचार व्युत्पत्ति
अचार शब्द की उत्पत्ति डच शब्द pekel से हुई है, जिसका अर्थ लवण है।डच भाषा अमेरिका और कनाडा में, लाक्षणिक रूप से उपयोग किए जाने के अतिरिक्त, अकेले अचार शब्द अधिकांशतः खीरे के अचार (अन्य अचारों को "प्याज का अचार", "गोभी का अचार" आदि के रूप में वर्णित किया जाता है) का संकेत देता है।
एशिया
भारत में अचार (पिकल) के विभिन्न प्रकार उपलब्ध हैं, (हिन्दी और पंजाबी में अचार, कन्नड़ में उपिन्नकाई, मराठी में लोनचा, तमिल में ओरुकई, तेलुगु में ओरगया (ఊరగాయ) के रूप में जाने जाते हैं), ये मुख्य रूप से आम, नींबू, भारतीय गूज बेरी (आंवला), लाल मिर्च, सब्जियां, अदरक, लहसुन और चकोतरा से बनाए जाते हैं। इन फलों / सब्जियों में आम तौर पर कुछ अन्य सामग्रियां जैसे नमक, मसाले, वनस्पति तेल मिलाए जाते हैं और कुछ समय के लिए खुला रखा जाता है।
इंडोनेशियाई अचार, एसर, विशेष रूप से खीरा, गाजर, बर्डस आई मिर्च और मिर्ची से बनाया जाता है, जिसे सिरका, चीनी और नमक डालकर स्वादिष्ट बनाया जाता है। पपीता और अनानास जैसे फलों का भी अचार बनाया जाता है। फिलीपींस में, अचारा, जिसे हरे पपीते, गाजर और शलजम, साथ ही लहसुन और सिरका के लओ6ग से बनाया जाता है। वियतनाम में, सब्जी के अचार को काई कुआ (खत्ती सब्जियां" कहा जाता है। श्रीलंका में, अचारू पारंपरिक रूप से गाजर, प्याज और मूंगफली से बनाया जाता है। सरसों पाउडर, काली मिर्च, कुचल अदरक, लहसुन और सिरका के साथ मिश्रित, इन मदों एक मिट्टी के बर्तन में रखा जाता है।
चीन सब्जियों के विविध प्रकार के अचारों के लिए प्रसिद्ध है, जिसमें मूली, बाइकाई (चीनी पत्तागोभी, विशेष रूप से सुआन काई, ला बाइ काई, पाओ काई, और तियंजिन संरक्षित सब्जियां), जा काई, काली मिर्च और खीरा, साथ ही और भी बहुत कुछ शामिल हैं।
जापानी सुकेमोनो (खाद्य अचार) में तकुन (डाइकोन), उमेबोशी (उमे बेर), गरी और बेनी शोगा  (अदरक), टर्निप, खीरा और चीनी पत्तागोभी होते हैं।
कोरिया स्टेपल किमची आमतौर पर चीने पत्तागोभी और मूली से बने होते हैं, लेकिन इसे है और गोभी आमतौर पर बनाया से मसालेदार चीनी, लेकिन यह भी प्याज हरी बनाया वजह से उपजी है, लहसुन, chives और अन्य सब्जियों के एक मेजबान. जंगाजी/0} सब्जियों के अचार एक उदाहरण है।
यूरोप
रोमानिया में, अचार चुकंदर, खीरा, हरे टमाटर (गोगोनेले), गाजर, पत्तागोभी, बेल काली मिर्च, तरबूज, मशरूम, शलजम, अजवाइन और फूलगोभी से बनाए जाते हैं। मांस, जैसे कि सुअर का मांस भी नमक और चरबी के साथ संरक्षित किया जा सकता है।
ग्रीस में, अचार, जिसे τουρσι कहा जाता है, गाजर, अजवाइन, टमाटर, गोभी और काली मिर्च का बनाया जाता है।
अल्बानिया, बुल्गारिया, सर्बिया और मैसेडोनिया में, मिश्रित अचार, जिसे तुरशीi के रूप में जाना जाता है, लोकप्रिय ऐपेटाइज़र बनाते है6, जिन्हें राकिया के साथ खाया जाता है। हरे टमाटर, खीरे, गाजर, बेल काली मिर्च, काली मिर्च, बैंगन और गोभी के अचार भी लोकप्रिय हैं।
पोलैंड में, परंपरागत अचार खीरे और गोभी के होते हैं, लेकिन अन्य फल और सब्जियों के अचार, जिनमें बेर, कद्दू, मशरूम शामिल है6, भी आम हैं।
रूस में, अचार वाले आइटमों में बीट, मशरूम, टमाटर, गोभी, खीरे, जंगली लहसुन, लहसुन, बैंगन (जिसमें विशेष रूप से कद्दूकस करके गाजर भरा जाता है), कस्टर्ड स्क्वैश और तरबूज शामिल हैं।
स्कैंडिनिविया में मछली रोलमोप्स और सामन के अचार लोकप्रिय हैं। कई पारंपरिक व्यजंनो के लिए छौंक के रूप में खीरे और बीट के अचार महत्त्वपूर्ण होते हैं। स्कैंडिनेवियाई व्यंजनों में केपर्स के अचार भी आम है।
तुर्की में, अचार, जिसे तुर्सु कहते हैं, सब्जियों, जड़ों और फल जैसे कालीमिर्च, खीरा, अर्मेनियाई खीरा, पत्तागोभी, टमाटर, बैंगन (ऑबर्गाइन), गाजर, शलजम, चुकंदर, हरे बादाम, छोटे और तरबूज और हरे बेर के बनाए जाते हैं। मसालों के मिश्रण से अचार के स्वाद में निखार आता है।
ब्रिटेन में, प्याज के अचार और अंडे के अचार पब और मछली और चिप के दुकानों में अक्सर बेचे जाते हैं। चुकंदर, अखरोट और खीरा के अचार और मसालें जैसे कि ब्रैंस्टन अचार और पिकालिली विशेष रूप से सुअर के मांस और ठंडे मांस, सैंडविच य प्लॉगमैन के दोपहर के भोजन में सहायक भोजन के रूप में खाए जाते हैं। ब्रिटेन के अन्य लोकप्रिय अचार मसेल्स, कॉकल्स, लाल गोभी, आम की चटनी, गोभी और जैतून के अचार हैं
यूक्रेन में, गार्डन प्रोड्यूस आम तौर पर खाया जाने वाला अचार है, जिसे नमक, सोआ, किशमिश के पत्तों और लहसुन से बनाया जाता है और ठंडे और अंधकारमय स्थान में संग्रहीत किया जाता है।
इटली में, सब्जियों का अचार, गियार्डिनीरा में, प्याज, गाजर, अजवाइन और गोभी होते हैं।
मध्य पूर्व
ईरान, इसराइल और सभी अरब देशों में, अचार (फारसी में तोर्सी, अरबी में मखालेल, और हिब्रू फ़ारसी भाषामें हामुतिज़्म) आमतौर पर बनाया से शलजम, काली मिर्च, गाजर, हरे जैतून, खीरे, चुकंदर, गोभी, नींबू और फूलगोभी का बनाया जाता है।
उत्तरी अमेरिका
संयुक्त राज्य अमेरिका और कनाडा में, खीरे का अचार (अधिकांशतः संयुक्त राज्य अमेरीका और कनाडा में "अचार" के रूप में जाना जाता है), जैतून का अचार सबसे अधिक लोकप्रिय हैं, यद्यपि अन्य देशों के लोकप्रिय अचार (जैसे टमाटर का अचार जो कि न्यू योर्क शहर की देन है) भी उपलब्ध हैं। गियार्डेनीयरा, कालीमिर्च, अजवाइन और जैतून का मिश्रण, शिकागो और इतालवी-अमेरिकी आबादी वाले बड़े शहरों में सर्वाधिक लोकप्रिय है और अक्सर इतालवी गोमांस सैंडविच के साथ इसका सेवन किया जाता है। मिशिगन के अपर पेनिनशुला में अंडे का अचार आम है। दक्षिणी अमेरिका में, गहरे तले अचार और सुअर के पैर, मुर्गी के अंडे, बटेर के अंडे क अचार और सॉसेज के अचार की तरह भिंडी और तरबूज के छिलका का अचार लोकप्रिय हैं।
मेक्सिको में, काली मिर्च, विशेषकर अलोपीनो और सेर्रानो, प्याज, गाजर और जड़ी बूटियों से बना अचार आम है।
अचार बनाने की प्रक्रिया
रासयनिक अचार बनाने के लिए जार और ढक्कन को जीवाणुहीन बनाने के लिए सबसे पहले उबाला जाता है। अचार बनाने के लिए फल या सब्जी में लवण और/या सिरका मिलाकर जार में रखा जाता है और साथ ही मसाले भी मिलाए जाते हैं और इसके बाद वांछित स्वाद प्राप्त होने तक उसे किण्वित किया जाता है। वाणिज्यिक अचार में, सोडियम बेन्ज़ोनेट या EDTA जैसे संरक्षक भी मिलाए जाते हैं ताकि उसे लंबे समय तक रखा जा सके। किण्वन अचार में, खाद्य पदार्थ स्वयं ही संरक्षण एजेंट बनाते हैं, विशेष रूप से एक ऐसी प्रक्रिया के माध्यम से जो लैक्टिक एसिड बनाती है।
ट्रांसपोंडर
दूरसंचार में ट्रांसपोंडर किन्हीं दो में से एक डिवाइस हो सकती है। एयर नेविगेशन या रेडियो फ्रीक्वेंसी आइडेंटिफिकेशन में ट्रांसपोंडर एक ऐसी डिवाइस है जो पूछे जाने वाले सिग्नल की प्रतिक्रिया में पहचाना जाने वाला एक सिंग्नल भेजता है। संचार उपग्रहों में ट्रांसपोंडर अपलिंक फ्रीक्वेंसीयों सिग्नल इकट्ठा कर उन्हें पृथ्वी पर विभिन्न डाउनलिंक फ्रीक्वेंसी पर पुनः री-ट्रांस्मिट कर देता है, सामान्यतः सिग्नल/सिग्नल्स के कंटेंट को बिना परिवर्तित किये।इन्हें उपग्रहों का हृदय भी कहा जाता हैं।
ये शब्द ट्रांसमीटर- रेस्पोंडेर (transmitter-responder) से मिलके बना है।
चकिया सथर गाँव, हंडिया (इलाहाबाद)
चकिया सथर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
रस (आयुर्वेद)
आयुर्वेद में रस का दो अर्थों में उपयोग होता है-
स्वाद
मुँह में डाले हुए पदार्थों का रसना या जीभ के द्वारा जो अनुभव होता है, उसे रस कहते हैं ।
वैद्यक में मधुर, अम्ल, लवण, कटु, तिक्त और कषाय ये छह रस माने गए है और इसकी उत्पत्ति भूमि, आकाश, वायु और अग्नि आदि के संयोग से जल में मानी गई है । जैसे—पृथ्वी ओर जल के गुण की अधिकता से मधुर रस, पृथ्वी और अग्नि के गुण की अधिकता से अम्ल रस, जल और अग्नि के गुण की अधिकता से तिक्त रस और पृथ्वी तथा वायु की अधिकता से कषाय रस उत्पन्न होता है । इन छहों रसों के मिश्रण से और छत्तीस प्रकार के रस उत्पन्न होते है । जैसे,—मधुराम्ल, मधुरतिक्त, अम्ललवण, अम्लकटु, लवणकटु, लवणतिक्त, कटुतिक्त, तिक्तकषाय आदि । भिन्न भिन्न रसों के भिन्न भिन्न गुण कहे गए हैं । जैसें,—मधुर रस के सेवन से रक्त, मांस, मेद, अस्थि और शुक्र आदि की वृद्धि होती है; अम्ल रस जारक और पाचक माना गया है; लवण रस पाचक और संशोधक माना गया है; कटु रस पाचक, रेचक, अग्नि दीपक और संशोधक माना गया है; तिक्त रस रूचिकर और दिप्तिवर्धक माना गया है; ओर कपाय रस संग्राहक और मल, मूत्र तथा श्लेष्मा आदि को रोकनेवाला माना गया है।
न्यायदर्शन के अनुसार रस नित्य और अनित्य दो प्रकार का होता है । परमाणु रूप रस नित्य और रसना द्वारा गृहीत होनेवाला रस अनित्य कहा गया है ।
रस (धातु)
वैद्यक के अनुसार शरीर के अन्दर की सात धातुओं में से रस पहली धातु है।
सुश्रुत के अनुसार मनुष्य जो पदार्थ खाता है, उससे पहले द्रव स्वरूप एक सूक्ष्म सार बनता है, जो रस कहलाता है । इसका स्थान ह्वदय कहा गया है । यहाँ से यह घमनियों द्वारा सारे शरीर में फैलता है । यही रस तेज के साथ मिलकर पहले रक्त का रूप धारण करता है और तब उससे मांस, मेद, अस्थि, मज्जा, शुक्र आदि शेष धातुएँ बनती है। रस के दूषित होने से अरूचि, ज्वर शरीर का भारीपन, कृशता, शिथिलता, दृष्टिहीनता आदि अनेक विकार उत्पन्न होती है ।
कृषि शिक्षा
कृषि शिक्षा का अर्थ हैं कृषि के बारे में अध्ययन करना इसके लिए हमारे देश मैं बहुत सारे लगभग 65 एग्रीकल्चर यूनिवर्सिटी हैं। देश की सबसे बड़ी एग्रीकल्चर यूनिवर्सिटी नई दिल्ली IARI indian Agriculture research institute हैं। वर्तमान में बढ़ रही जनंसख्या को देखते हुए कृषि शिक्षा बहुत जरुरी है। कृषि शिक्षा में B.Sc ,M.Sc, Ph.D तक होती है। इसमे खेतो में लग रही बीमारी कीट के प्रकोप से बचने के लिए इसमें लार्ज स्केल पर इसका अध्ययन कर इनकी रोकथाम की स्टडी करते हैं। तथा देश में उपस्थित कृषि वैज्ञानिक कृषि शिक्षा की ही दें हैं। वर्त्तमान में इसका बहुत महत्व है। राजस्थान मैं 5 कृषि यूनिवर्सिटी हैं। जो निम्न हैं।
Agriculture University, Jodhpur
Maharana Pratap University of Agriculture and Technology, Udaipur
Shri Karan Narendra Agriculture University, Jobner
Swami Keshwanand Rajasthan Agricultural University, Bikaner
12th की परीक्षा विज्ञान संकाय में होने के बाद एक टेस्ट होता मतलब एक एग्जाम होता है। जेट का जिसको पास करने के बाद कृषि संकाय में प्रवेश मिलता है।
भारत की मुख्यं एग्रीकल्चर यूनिवर्सिटी
Andhra Pradesh
Acharya NG Ranga Agricultural University,www.angrau.ac.in Guntur, Andhra Pradesh
Dr. Y.S.R. Horticultural University, Venkataramannagudem, Tadepalli Gudem Mandal, West Godavari District Sri Venkateswara Veterinary University, Tirupati, Andhra Pradesh
Bihar
Bihar Agricultural University, Bhagalpur
Dr. Rajendra Prasad Central Agriculture University, Samastipur
Assam
Assam Agricultural University, Jorhat
Gujarat
Anand Agricultural University, Anand
Junagadh Agricultural University, Junagadh
Navsari Agricultural University, Navsari
Sardarkrushinagar Dantiwada Agricultural University, Banaskantha
✍Anand Paroda
राइट बंधु
राइट बंधु (अंग्रेजी: Wright brothers), ऑरविल (अंग्रेजी: Orville, १९ अगस्त, १८७१ – ३० जनवरी १९४८) और विलबर (अंग्रेजी: Wilbur, १६ अप्रैल, १८६७ – ३० मई, १९१२), दो अमरीकन बंधु थे जिन्हें हवाई जहाज का आविष्कारक माना जाता है। इन्होंने १७ दिसंबर १९०३ को संसार की सबसे पहली सफल मानवीय हवाई उड़ान भरी जिसमें हवा से भारी विमान को नियंत्रित रूप से निर्धारित समय तक संचालित किया गया। इसके बाद के दो वर्षों में अनेक प्रयोगों के बाद इन्होंने विश्व का प्रथम उपयोगी दृढ़-पक्षी विमान तैयार किया। ये प्रायोगिक विमान बनाने और उड़ाने वाले पहले आविष्कारक तो नहीं थे, लेकिन इन्होंने हवाई जहाज को नियंत्रित करने की जो विधियाँ खोजीं, उनके बिना आज का वायुयान संभव नहीं था।
हिंदीनेस्ट डॉट कॉम
हिंदीनेस्ट डॉट कॉम हिन्दी की एक ऑनलाइन वेब पत्रिका है।
बरियारपुर गाँव, बाढ (पटना)
बरियारपुर बाढ, पटना, बिहार स्थित एक गाँव है।
दत्त-शुल्क समाचार घोटाला (भारत)
भारतीय प्रेस परिषद के अनुसार पेड न्यूज किसी उम्मीदवार के प्रचार के पक्ष में नगद या किसी मूल्य के बदले समाचार या लेख के प्रकाशन को संदर्भित करता है। इसे एक गंभीर चुनावी अपराध माना जाता है। जिसके अंतर्गत उम्मीदवारों द्वारा चुनावी व्यय सीमा का उल्लंघन किया जाता है। उल्लेखनीय है कि औपचारिक रूप से पेड न्यूज अभी तक चुनावी अपराध की श्रेणी में नहीं शामिल हैं।
घर्षण
घर्षण एक बल है जो दो तलों के बीच सापेक्षिक स्पर्शी गति का विरोध करता है। घर्षण बल का मान दोनों तलों के बीच अभिलम्ब बल पर निर्भर करता है।
घर्षण के दो प्रकार हैं: स्थैतिक घर्णण और गतिज घर्षण। स्थैतिक घर्षण दो पिण्डों के संपर्क-पृष्ठ की समान्तर दिशा में लगता है, लेकिन गतिज घर्षण, गति की दिशा पर निर्भर नही करता।
घर्षण का कारण
सामान्यतः कोई सतह पूर्णतया चिकनी नहीं होती, अपितु उसमें अति अल्प परिमाण के उठाव और गड्ढे होते हैं। इनको अच्छे सूक्ष्मदर्शी द्वारा ही देखा जा सकता है। अत: जब ऐसी दो सतहें एक दूसरे को स्पर्श करती हैं, तो एक सतह के उठाव दूसरी सतह के गड्ढों में फँस जाते हैं। इस अवस्था में एक सतह को दूसरी सतह पर खिसकाने के लिये बल लगाने पर सतह की बनावट में विकृत उत्पन्न हो जाती है। इसी के अनुरूप पदार्थो की प्रत्यास्थता के कारण प्रयुक्त बल की विरुद्ध दिशा में प्रतिबल कार्य करता है, जिसे घर्षणबल कहते हैं।
घर्षण के उपयोग
हमारे दैनिक जीवन में घर्षण का बहुत महत्वपूर्ण स्थान है। पृथ्वी की सतह पर चलनेवाले प्रत्येक वाहन की गति सतह तथा वाहन के आधार के बीच घर्षणबल द्वारा ही सम्भव है। अतः घर्षण गति बाधक तथा साधक दोनों ही है। धारुक और स्नेहकों के व्यवहार में भी घर्षण का प्रमुख स्थान है।
घर्षण का परिमाण
किसी ठोस पदार्थपिंड को ठोस सतह पर विस्थापित करने के लिये स्पर्श सतह के समांतर बल प्रयुक्त करना होता है। यदि प्रयुक्त बल एक निश्चित परिमाण (चरम घर्षणबल) से कम हुआ, तो पदार्थपिंड विस्थापित नहीं होता और यदि अधिक हुआ तो निश्चित वेग से विस्थापित होता है। ऐसा स्पर्श करनेवाली सतहों के बीच घर्षण के कारण होता है, जिससे तात्पर्य यह है कि ठोस पदार्थपिंड पर स्पर्श सतह के समांतर प्रयुक्त बल की विरुद्ध दिशा में एक बल कार्य करता है, जिसे घर्षण बल कहते हैं। घर्षण बल का कारण सतहों का खुरदुरापन होता है।
चरम घर्षणबल (Fa) तथा दोनो सतहों के बीच अभिलंबी दाब (P) में निम्नलिखि संबंध होता है :